( 59 ) 
susdicte, à condition que Son Excellence, dans ce mesme 
temps, furnirat et leur mettrat es mains tous les tiltres et 
lettrages concernant la dicte maison, avecq exemption de 
toutst charges, rentes et hypothèques, etc., bien entendu que 
sy pour les rentes de 250 florins, qu’elle dict estre hypo¬ 
théqués sur la dicte maison, la dicte dame pour fournir la 
descharge dans les six semaines, elle consente que le capital, 
selon qu’elle se trouverait constituée, soit mise et compté 
entre les mains de messieurs du magistrat de la ville de 
Bruxelles, à la descharge de la dicte maison, sans que les dictes 
Révérends Pères minimes en puissent estre recherchez ulté¬ 
rieurement aux frais de la dicte dame, comme aussy en cas 
que la dicte maison se trouvât chargée de plus grande somme, 
les dictes Pères minimes estant desclarez deschargez d’autant 
desdictes rentes dont ils mettront le capitale entre les mains 
du dict magistrat. 
Et en cas que dans les dictes six semaines les dicts Pères ne 
comptent la dicte somme, seroit loisible à sa dicte Excellence 
déclarer marché nul. Faict le vu d’octobre 1616. 
Response de madame la Princesse. 
Sur ce poinct Son Excellence dict pour response qu’il 
semble superflu de l’avoir posé, attendu que par le transport 
que ceux de la ville en ont faict à Son Excellence le prince 
de Mansfelt, il appert que la dicte maison estoit pour lors 
franque et libre, et que toute la charge, sy aucune y en avoit, 
redundoit au péril de la dicte ville, et quant aux charges que 
Sa dicte Excellence madame la Princesse auroit imposé outre 
celle de deux cent cinquante florins cy mentionnée (que non), 
elle promet de garantir en descharger les dictes Pères 
minimes. 
Et venant au troisième article de la remonstrance des dicts 
Révérends Pères, contenant que Sa dicte Excellence vendrai 
